stanford-oval/wikipedia huggingface dataset:
คลองพระพิมล

คลองพระพิมลบริเวณตลาดน้ำไทรน้อย
คลองพระพิมล คลองพระพิมลราชา คลองพระราชาพิมล หรือชื่อดั้งเดิมว่า คลองพระราชาภิมณฑ์ เป็นคลองที่เริ่มต้นในพื้นที่อำเภอบางบัวทอง จังหวัดนนทบุรี ผ่านอำเภอไทรน้อย ไปบรรจบกับแม่น้ำท่าจีนที่อำเภอบางเลน จังหวัดนครปฐม มีความยาว 31.50 กิโลเมตร กว้าง 40 เมตร สามารถเก็บกักน้ำได้ประมาณ 2,296,872 ลูกบาศก์เมตร เป็นคลองที่มีบทบาทสำคัญทั้งทางด้านการคมนาคมและการเกษตรของผู้คนในจังหวัดนนทบุรี นครปฐม และพระนครศรีอยุธยา มาตั้งแต่อดีตกาลจนถึงปัจจุบัน
ประวัติ

คลองพระพิมลขุดเมื่อ พ.ศ. 2433 ริเริ่มโดยพระราชาภิมณฑ์ (เพ็ง) ผู้ได้รับสัมปทานการขุดคลอง เริ่มจากปลายคลองบางบัวทองตรงบริเวณที่ตั้งโรงพยาบาลบางบัวทองในปัจจุบัน ไปทางตะวันตกเฉียงเหนือ วัตถุประสงค์ไม่เพียงแต่เปิดพื้นที่เพื่อการเกษตรแต่ยังเป็นการเชื่อมต่อไปสู่พื้นที่ในแถบสุพรรณบุรี เป็นคลองกว้าง 3 วา ลึก 5 ศอก แต่การขุดได้เพียงระยะราว 16 กิโลเมตร ถึงบริเวณวัดยอดพระพิมล พระราชาภิมณฑ์ก็สิ้นชีวิต
จนถึงวันที่ 30 ธันวาคม พ.ศ. 2477 พระยาพหลพลพยุหเสนา (พจน์ พหลโยธิน) ได้เดินทางมาร่วมพิธีเกี่ยวข้าวและประกวดพันธุ์ข้าวที่อำเภอบางบัวทอง จังหวัดนนทบุรี การเดินทางเป็นไปได้ด้วยความลำบากเนื่องจากการตื้นเขินของคลองพระราชาภิมณฑ์ พระยาพหลพลพยุหเสนาจึงสั่งให้กรมชลประทานดำเนินการขุดคลองพระราชาภิมณฑ์ให้ลึกและกว้างกว่าเดิม และให้ขุดต่อไปบรรจบแม่น้ำท่าจีนที่อำเภอบางเลน จังหวัดนครปฐม ระยะทางจึงเพิ่มเป็น 31.50 กิโลเมตร
ผลกระทบของการขุดคลองทำให้มีการขุดคลองเล็กคลองซอย เช่น คลองขุนศรี คลองลากค้อน คลองบางภาษี คลองมะสง เป็นต้น ทำให้มีผู้คนจากที่อื่น ๆ พากันอพยพมาตั้งรกราก ลงทุนทำมาหากินในท้องที่บางบัวทองกันมากขึ้น หลวงโยธีพิทักษ์ (โปร่ง สาทิศกุล) นายอำเภอบางบัวทอง กล่าวถึงความสำคัญของคลองพระราชาภิมณฑ์ไว้ตอนหนึ่งว่า "แม่น้ำเจ้าพระยามีคุณประโยชน์แก่ประเทศสยามอย่างมากมายเพียงใด คลองพระพิมลก็มีประโยชน์อย่างเดียวกัน"
การตั้งชุมชนเป็นช่วง ๆ ในระหว่างชุมชนชาวไทยมีชุมชนชาวไทยมุสลิมและชุมชนชาวไทยเชื้อสายมอญ ชาวไทยเป็นคนกลุ่มใหญ่ที่สุดที่ตั้งบ้านเรือนตามสองฝั่งคลองพระพิมล มีชุมชนเชื้อสายมอญเช่นชุมชนมอญวัดไทรน้อยและชุมชนมอญวัดยอดพระพิมล ชุมชนไทยมุสลิมที่บ้านสุเหร่าโรงสวดและสุเหร่าโรงกระโจม ชุมชนไทยเชื้อสายจีนจำนวนมากตั้งบ้านเรือนทีปากคลองพระพิมลที่เป็นตลาดบางบัวทองในปัจจุบัน ตลาดไทรน้อย ตลาดไทรใหญ่ ตลาดปากคลองเจ้าและตลาดปากคลองขุนศรี
คลองประตูข้าวเปลือก

ตอม่อสะพานป่าถ่าน เมื่อปี 2560
เจดีย์เจ้าอ้ายพระยา-เจ้ายี่พระยาที่เชิงสะพานป่าถ่าน
คลองประตูข้าวเปลือก (ตอนบน) และ คลองประตูจีน (ตอนล่าง) เป็นชื่อคลองโบราณบนเกาะเมืองในจังหวัดพระนครศรีอยุธยา เชื่อมแม่น้ำลพบุรีทางทิศเหนือกับแม่น้ำเจ้าพระยาทางทิศใต้ ถือเป็นเส้นทางหลักในการคมนาคมระหว่างเกาะเมืองไปสู่นอกเกาะเมือง รวมทั้งการค้าขาย คลองแบ่งเป็นสองตอน ตอนบนที่เชื่อมกับแม่น้ำลพบุรีจะเรียกว่าคลองประตูข้าวเปลือก ส่วนคลองตอนใต้ที่เชื่อมกับแม่น้ำเจ้าพระยาจะเรียกว่าคลองประตูจีน ถือเป็นคลองที่มีความสำคัญยิ่งในประวัติศาสตร์ แต่ปัจจุบันคลองสายนี้แทบไม่หลงเหลือคันคูแล้ว
ประวัติ

คลองประตูข้าวเปลือกและคลองประตูจีนเป็นคลองที่วางตัวในแนวเหนือใต้ ทิศเหนือเชื่อมกับแม่น้ำลพบุรี เรียกคลองตอนบนว่าคลองประตูข้าวเปลือก ส่วนทิศใต้เชื่อมกับแม่น้ำเจ้าพระยา เรียกว่าคลองประตูจีน จากเอกสารของพระยาโบราณราชธานินทร์ (พร เดชะคุปต์) ระบุว่าปากคลองประตูข้าวเปลือกนั้น "...มีป้อมก่อรูปพัดสมุดอยู่สองฟากคลอง แปลกกว่าปากคลองอื่น ๆ" ซึ่งป้อมประตูข้าวเปลือกแห่งนี้ยังเคยเป็นสถานที่สู้รบระหว่างวังหลวงและวังหน้าหลังสิ้นรัชกาลสมเด็จพระเจ้าอยู่หัวท้ายสระ ในอดีตคลองประตูข้าวเปลือกและคลองประตูจีนมีคลองที่เชื่อมกับคลองในไก่สองสายทางทิศตะวันออก และมีคลองเชื่อมกับบึงพระราม และคลองประตูเทพหมีทางทิศตะวันตก ปัจจุบันบริเวณคลองใกล้วัดราชประดิษฐานยังเหลือซากกำแพงเมืองส่วนหนึ่ง แต่ตัวคลองนั้นถูกถมเป็นพื้นที่วัดราชประดิษฐานเพื่อรวมเข้ากับวัดท่าทรายที่เคยอยู่ตรงข้ามคลองดังกล่าว
คลองประตูข้าวเปลือกและคลองประตูจีนถือเป็นเส้นทางคมนาคมที่สำคัญยิ่งในอดีต เพราะคลองดังกล่าวตัดผ่านวัดวาอารามที่สำคัญ เช่นวัดมหาธาตุ วัดราชประดิษฐาน และวัดราชบูรณะ ทั้งมีสะพานข้ามคลองทอดผ่านถึงสี่แห่ง อาทิ
สะพานช้าง ปรากฏในคำให้การขุนหลวงวัดประดู่ทรงธรรม ว่า ก่อสร้างด้วยศิลาแลง ด้านตะวันตกของเชิงสะพานมีตลาดสดเช้าเย็น พระยาโบราณราชธานินทร์สันนิษฐานว่าสะพานนี้น่าจะตั้งอยู่หน้าวัดพลับพลาไชยกับถนนป่ามะพร้าว
สะพานชีกุน ที่ก่อด้วยอิฐและศิลาแลง ในอดีตเป็นย่านตลาดเรียกว่า ตลาดเสาชิงช้าชีกุน
สะพานป่าถ่าน มีตลาดสดขายสินค้าสารพัดตั้งแต่เช้าจรดเย็น ทั้งเป็นสถานที่สู้รบกันระหว่างเจ้าอ้ายพระยาและเจ้ายี่พระยาเพื่อแย่งราชสมบัติจนกระทั่งสิ้นพระชนม์ทั้งคู่ ภายหลังสมเด็จพระบรมราชาธิราชที่ 2 (เจ้าสามพระยา) พระอนุชา จึงได้สร้างเจดีย์คู่เป็นอนุสรณ์ และสร้างวัดราชบูรณะในบริเวณที่พระองค์จู่โจมและล้อมกองกำลังของพระเชษฐาทั้งสองที่กำลังแย่งราชสมบัติกันที่เชิงสะพานป่าถ่าน
ปัจจุบันคลองประตูข้าวเปลือกและคลองประตูจีนแทบไม่เหลือแนวคันคลองแล้วเนื่องจากการขยายตัวของชุมชนเมือง เหลือเพียงร่องรอยของคลองบริเวณหลังป้อมประตูข้าวเปลือกบริเวณวัดราชประดิษฐานซึ่งเป็นต้นคลอง โดยมีลักษณะเป็นสระน้ำหลังป้อม ส่วนแนวคลองที่เหลือก็ถูกถมหรือจับจองไปแล้ว และยังไม่มีแนวคิดที่จะบูรณะคลองสายนี้ขึ้นใหม่
กราเวียน

กราเวี่ยน (ญี่ปุ่น: 超重神グラヴィオン; โรมาจิ: Chōjūshin Guravion; ทับศัพท์: โชวจูชิน กุราบิออน) เป็นอะนิเมะ หุ่นยนต์ จากค่าย GONZO ผู้กำกับคือ โอบาริ มาซามิ
กราเวี่ยน มีทั้งหมด 2ภาค คือ
กราเวี่ยน ฉายวันที่ 7 ตุลาคมค.ศ. 2002 ถึงวันที่ 16 ธันวาคม ค.ศ. 2002 มีจำนวนตอนทั้งหมด 13 ตอน
กราเวี่ยน Zwei (กราเวี่ยน ซไว) ฉายวันที่ 8 มกราคม ค.ศ. 2004 ถึงวันที่ 25 มีนาคม ค.ศ. 2004 มีจำนวนตนทั้งหมด 12 ตอน
เนื้อเรื่อง

เมื่อโลกและเหล่ามนุษย์ชาติถูกรุกรานจากกองทัพสิ่งมีชีวิตจักรกลจากต่างดาว ชะตากรรมของเผ่าพันธุ์มนุษย์ ถูกวางไว้อยู่บนฝ่ามือของอภิมหาเศรษฐีผู้ลึกลับ “ไคลน์ แซนด์แมน” ด้วยทุนทรัพย์มหาศาล เค้าได้ให้กำเนิดเทคโนโลยีที่เหนือล่ำกาลเวลาของมนุษย์ชาติ “Gravion” อาวุธหุ่นยนต์ต่อสู้รูปแบบเมคานอยด์ เป็นเพียงสิ่งเดียวที่จะสานต่อเพื่อปกป้องทุกชีวิตและดำรงประวัติศาสตร์กับอนาคตของเหล่ามนุษยชาติ ให้คงอยู่ต่อไป…
ตัวละคร > นักบิน แกรนทรูเปอร์

นักบินสาวผู้หัวหน้าทีมแกรนทรูเปอร์ในกองทัพหน่วย EFA เธอเป็นเด็กกำพร้าในสถานเลี้ยงเด็กกำพร้าเดียวกันกับที่แซนด์แมนอุปถัมภ์และจริงจังมากในการปฏิบัติหน้าที่ ได้พบกับเท็นคุจิ โทกะเป็นครั้งแรก เธอปกป้องเขาจากการถูกรังแกบ่อยๆในความเป็นจริง เฟรย์ได้รับเลือกให้เข้ารับการฝึกเป็นนักบินของ แกรนไคเซอร์เพราะเธอมีอนุภาคจีที่คล้ายคลึงกัน แต่เธอไม่มีค่าอนุภาคจีที่สูงกว่าโทกะทำให้แซนด์แมนตัดสินใจในนาทีสุดท้ายและเลือกเขาแทน การเปลี่ยนแปลงในนาทีสุดท้ายนี้ทำให้เฟย์เกิดรู้สึกขมขื่นต่อทั้งโทกะและแซนด์แมน ทำให้เธอพยายามก้าวข้ามโทกะ และถึงจุดหนึ่งที่ก็ใช้ประโยชน์จากสภาพจิตใจที่เปราะบางของเขา อย่างไรก็ตาม หลังจากที่ได้รับการช่วยเหลือจากโซลกราเวียนเธอจึงรู้ได้ถึงหน้าที่ของตัวเองและละเลยความรู้สึกที่ไม่ดีจนหมดสิ้น
หุ่นยนต์ > ก็อด กราเวี่ยน

แกรนไคเซอร์ ทำการพับแขนทั้ง2ข้าง และเป็นแกนกลางในการรวมร่าง ผู้ควบคุมหลักคือ โทกะ
G-ชาโดว์ พับปีกขึ้น45องศา และแยกส่วนท้องยานเพื่อประกอบเป็นเกราะหน้าอกและเกราะหลัง ผู้ควบคุมส่วนลำตัวคือ เรียล
G-แอ็กแท็คเกอร์ พับปีกลงและกลายเป็นเท้า,เกราะขาขวา ผู้ควบคุมส่วนขาขวาคือ เอย์จิ
G-สไตรเกอร์ พับปีกลงและกลายเป็นเท้า,เกราะขาซ้าย ผู้ควบคุมส่วนขาซ้ายคือ มิซึกิ
G-ดริลเลอร์ แยกเป็น2 ส่วน และรวมร่างเข้ากับกรัน ไคเซอร์ โดยเป็นส่วนแขน สว่านแยกตัวออกและกลายเป็นมือของหุ่นยนต์ ผู้ควบคุมส่วนแขน คือ ลูน่า (แขนซ้าย) และ เอย์น่า (แขนขวา)
แหล่งข้อมูลอื่น

Gravion's officail website เก็บถาวร 2009-02-07 ที่ เวย์แบ็กแมชชีน
ค่าเฉลี่ย (แก้ความกำกวม)

ค่าเฉลี่ย อาจหมายถึง
แนวโน้มสู่ส่วนกลาง (central tendency) อาจเรียกว่า ค่าเฉลี่ย (average) ในความหมายทั่วไป
มัชฌิมเลขคณิต (arithmetic mean) อาจเรียกว่า มัชฌิม (mean) หรือ ค่าเฉลี่ย (average)
ทฤษฎีบทค่าเฉลี่ย (mean value theorem)
ค่าเฉลี่ยกำลังสอง (root mean square)
กาลสูร

กาลสูร  เป็นเสนายักษ์ 1 ใน 20 ตนของเสนายักษ์กรุงลงกา ลักษณะและสี คือ มีดำหมึก 1 หน้า 2 มือ หัวโล้น
ค่าหด

| ค่าหด |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fagales
วงศ์:: Juglandaceae
สกุล:: Engelhardia
สปีชีส์:: E.  spicata
ชื่อทวินาม
Engelhardia spicata Lesch. ex Blume

ค่าหด (ชื่อวิทยาศาสตร์: Engelhardia spicata) ชื่ออื่น ๆ คือ ข่าหด คำหด เก็ดลิ้น ลบลีบ เป็นไม้ยืนต้นในวงศ์ค่าหด ผลัดใบ ลำต้นมักคดงด เปลือกแตกเป็นร่อง สีออกเทา ใบประกอบ ใบอ่อนมีขนสากเมื่อแก่จะเกลี้ยง ผลัดใบก่อนออกดอก ดอกตัวผู้และดอกตัวเมียแยกดอกกันและอยู่คนละช่อ ดอกตัวผู้เป็นช่อสั้น ดอกตัวเมียเป็นช่อยาวห้อยลง แต่ละดอกมีกาบรูปสามเหลี่ยมสีเหลืองอ่อนรองรับ และกาบนี้จะเจริญเป็นกาบของผล ผล กลมแข็ง  มีขนแข็งคลุมแน่น มีแฉกกาบเป็นรูปสามง่าม
เนื้อไม้ใช้ในการก่อสร้าง ทางภาคเหนือใช้เปลือกต้นรักษาอาการปวดฟัน ต้มน้ำอาบรักษาผื่นคัน เปลือกต้นนำไปผิงไฟให้อุ่นแล้วนำมาทาแผล ช่วยให้สมานตัวเร็ว
คำสั่งปฏิเสธการกู้ชีพ

คำสั่งปฏิเสธการกู้ชีพ ("do not resuscitate", DNR, NR=ในไทยมักใช้ NR) เป็นสัญญาทางกฎหมายที่ผู้ป่วยหรือผู้มีอำนาจแทนผู้ป่วยได้ทำไว้กับโรงพยาบาลหรือผู้ให้การรักษาว่าไม่ต้องการให้เริ่มการนวดหัวใจผายปอดกู้ชีพหรือการกู้ชีพขั้นสูงในกรณีที่ผู้ป่วยหยุดหายใจหรือหัวใจหยุดเต้น ตามความต้องการของผู้ป่วย คำสั่งเช่นนี้ส่วนใหญ่จะทำโดยผู้ป่วยหรือผู้มีอำนาจตัดสินใจแทนเพื่อให้ผู้ให้การรักษาสามารถทำตามความต้องการของผู้ป่วยได้โดยไม่ผิดกฎหมาย
โดยมาตรฐานแล้ว คำสั่งปฏิเสธการกู้ชีพเช่นนี้ จะหมายรวมถึงเฉพาะการกู้ชีพ เช่น การใส่ท่อช่วยหายใจ หรือการเริ่มการซีพีอาร์เท่านั้น ไม่ได้หมายรวมถึงการรักษาด้วยวิธีอื่นๆ เช่น การให้ยาปฏิชีวนะ การให้เคมีบำบัด การฟอกไต หรือการรักษาอื่นๆ ยกเว้นจะมีการระบุเป็นกรณีๆ ไป
คงไม่ทัน

| "คงไม่ทัน" |
| --- | --- |

เพลงโดยรังสรรค์ ปัญญาเรือน
วางจำหน่าย: 30 มกราคม พ.ศ. 2557
แนวเพลง: ร็อก, บัลลาดร็อค
ความยาว: 4:10
ค่ายเพลง: ไอแอมมิวสิค
ผู้ประพันธ์เพลง: รังสรรค์ ปัญญาเรือน

มิวสิกวิดีโอ
"คงไม่ทัน" ที่ยูทูบ
 
"คงไม่ทัน" เป็นซิงเกิลแรกของ รังสรรค์ ปัญญาเรือน ผู้ชนะการแข่งขันเดอะวอยซ์ไทยแลนด์ ซีซั่นที่ 2 ประพันธ์เนื้อร้องและแต่งทำนองโดย รังสรรค์ ปัญญาเรือน และเรียบเรียงโดย รังสรรค์ ปัญญาเรือน และโกมล บุญเพียรผล ออกจำหน่ายครั้งแรกในวันที่ 30 มกราคม พ.ศ. 2557 และมิวสิกวีดีโอกำกับมิวสิกวีดีโอโดย ณัฐวุฒิ อยู่ผาสุข เผยแพร่ครั้งแรกในวันที่ 26 กุมภาพันธ์ พ.ศ. 2557
เนื้อหาของเพลง

เนื้อหาของเพลงนี้ ได้เล่าถึงความรักของคนสองคน ที่เมื่อวันเวลาเปลี่ยนไปกลับทำให้สิ่งที่เคยหวังไว้เปลี่ยนแปลง เพราะเธอได้เดินจากไป แต่สุดท้ายชีวิตคนเราก็ต้องเดินไปข้างหน้า จึงไม่สามารถหยุดเวลา รอให้เธอกลับมาอีกครั้งได้
การตอบรับ

เพลง "คงไม่ทัน" ได้ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 6 เมษายน พ.ศ. 2557 และอันดับสูงสุดที่ 1 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 31 มีนาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ยูทูบได้จัดอันดับคลิปวิดีโอที่ยอดนิยมมากที่สุดของคนไทยในปี 2014 โดยวัดผลจากยอดวิวสูงที่สุด คลิปเอ็มวี คงไม่ทัน ฉบับเนื้อร้องอย่างเป็นทางการติดอันดับ 1 ของการจัดอันดับครั้งนี้
การตอบรับ > ชาร์ต

| ชาร์ต (พ> ศ. 2557) | อันดับสูงสุด |
| --- | --- |
TrueMusic Digital Chart: 1
ซี้ดเอฟเอ็ม ชาร์ตท็อป 20: 1
95.5 เอฟเอ็ม เวอร์จิ้นฮิตซ์ ชาร์ตท็อป 40: 1
Channel V Countdown Siam Top 20 Single Chart: 12
คำสั่งที่ 66 (แก้ความกำกวม)

คำสั่งที่ 66 สามารถหมายถึง
คำสั่งที่ 66/2523
คำสั่งที่ 66 (สตาร์วอร์ส)
กีฬาสกีนอร์ดิกผสมในโอลิมปิกเยาวชนฤดูหนาว

| กีฬาสกีนอร์ดิกผสมในโอลิมปิกเยาวชนฤดูหนาว |
| --- | --- |

รายการ: 3 (ชาย: 1; หญิง: 1; ผสม: 1)
การแข่งขัน
 2010  2014  2018  2026 
กีฬาสกีนอร์ดิกผสมในโอลิมปิกเยาวชน เป็นการแข่งขันสกีนอร์ดิกผสมนานาชาติระดับเยาวชนในกีฬาโอลิมปิกเยาวชนฤดูร้อนตั้งแต่ครั้งแรกในปี ค.ศ. 2012 อยู่ภายใต้การกำกับของสหพันธ์สกีนอร์ดิกผสมนานาชาติ โดยจะหมุนเวียนจัดทุก ๆ สี่ปีเช่นเดียวกับโอลิมปิก จำกัดเฉพาะนักกีฬาที่มีอายุต่ำกว่า 18 ปีจึงจะสามารถเข้าร่วมแข่งขันได้ กลุ่มอายุนี้สอดคล้องกับการแข่งขันสกีนอร์ดิกผสมประเภทเยาวชน
ตารางสรุปเหรียญรางวัล

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ออสเตรีย (AUT) | 2 | 1 | 0 | 3 |
| 2 |  นอร์เวย์ (NOR) | 1 | 1 | 1 | 3 |
| 3 |  เยอรมนี (GER) | 1 | 0 | 2 | 3 |
| 4 |  เช็กเกีย (CZE) | 1 | 0 | 1 | 2 |
| 5 |  รัสเซีย (RUS) | 1 | 0 | 0 | 1 |
| 6 |  ฟินแลนด์ (FIN) | 0 | 2 | 0 | 2 |
| 7 |  ญี่ปุ่น (JPN) | 0 | 1 | 1 | 2 |
| 8 |  สหรัฐ (USA) | 0 | 1 | 0 | 1 |
| 9 |  อิตาลี (ITA) | 0 | 0 | 1 | 1 |
| รวม (9 ประเทศ) | รวม (9 ประเทศ) | 6 | 6 | 6 | 18 |
ประเทศที่เข้าร่วมแข่งขัน

• = ไม่ได้เข้าร่วมแข่งขันในกีฬา, × = ไม่ได้เข้าร่วมการแข่งขันโอลิมปิกเยาวชน
| รายการ | 12 | 16 | 20 | 24 | ครั้ง |
| --- | --- | --- | --- | --- | --- |
|  ออสเตรีย | 1 | 1 | 4 | 4 | 4 |
|  เบลารุส | 1 | • | • | × | 1 |
|  แคนาดา | 1 | • | • | • | 1 |
|  เช็กเกีย | 1 | 1 | 4 | 4 | 4 |
|  เอสโตเนีย | 1 | 1 | 3 | 2 | 4 |
|  ฟินแลนด์ | 1 | 1 | 3 | 4 | 4 |
|  ฝรั่งเศส | 1 | 1 | 4 | 4 | 4 |
|  เยอรมนี | 1 | 1 | 4 | 4 | 4 |
|  สหราชอาณาจักร | • | • | 1 | • | 1 |
|  อิตาลี | 1 | 1 | 4 | 4 | 4 |
|  ญี่ปุ่น | 1 | 1 | 4 | 4 | 4 |
|  คาซัคสถาน | • | 1 | 1 | 1 | 3 |
|  นอร์เวย์ | 1 | 1 | 4 | 4 | 4 |
|  โปแลนด์ | 1 | 1 | 2 | 2 | 4 |
|  รัสเซีย | 1 | 1 | 4 | × | 3 |
|  สโลวาเกีย | • | • | • | 2 | 1 |
|  สโลวีเนีย | 1 | 1 | 4 | 4 | 4 |
|  สวิตเซอร์แลนด์ | 1 | • | 1 | 3 | 3 |
|  ยูเครน | 1 | 1 | 2 | 2 | 4 |
|  สหรัฐ | 1 | 1 | 4 | 4 | 4 |

| นักกีฬาทั้งหมด | 17 | 15 | 53 | 52 |  |
| ประเทศทั้งหมด | 17 | 15 | 17 | 15 |  |
แหล่งข้อมูลอื่น

Youth Olympic Games
| ด ค กกีฬาสกีนอร์ดิกผสมในโอลิมปิกเยาวชนฤดูหนาว |
| --- | --- | --- |
|  2012  2016  2020  |  2012  2016  2020  |  |
 ผู้ที่ได้รับเหรียญ  สนามแข่งขัน 
| ด ค กกีฬาในโอลิมปิกเยาวชน |
| --- | --- | --- |
| ฤดูร้อน |  ยิงธนู  กรีฑา  แบดมินตัน  บาสเกตบอล  มวยสากลสมัครเล่น  แคนู  จักรยาน  กระโดดน้ำ  ขี่ม้า  ฟันดาบ  ฮอกกี้  ฟุตบอล/ฟุตซอล  กอล์ฟ  ยิมนาสติก  แฮนด์บอล/แฮนด์บอลชายหาด  ยูโด  ปัญจกีฬาสมัยใหม่  เรือพาย  รักบี้ 7 คน  เรือใบ  ยิงปืน  ว่ายน้ำ  ระบำใต้น้ำ  ปิงปอง  เทควันโด  เทนนิส  ไตรกีฬา  วอลเลย์บอล ชายหาด  โปโลน้ำ  ยกน้ำหนัก  มวยปล้ำ  |  |
| ฤดูหนาว |  สกีลงเขา  ทวิกีฬา  บอบสเล  สกีข้ามทุ่ง  เคอร์ลิง  สเกตลีลา  สกีลีลา  ฮอกกี้น้ำแข็ง  ลูช  สกีนอร์ดิกผสม  สเกตความเร็วระยะสั้น  สเกเลตัน  สกีกระโดดไกล  สโนว์บอร์ด  สเกตความเร็ว  |  |
ดูเพิ่ม: กีฬาโอลิมปิกเยาวชน
ควิกไทม์

| --- | --- |

QuickTime Player 7.6.6 playing Big Buck Bunny running on Microsoft Windows
นักพัฒนา: Apple Inc.
วันที่เปิดตัว: 2 ธันวาคม 1991; 32 ปีก่อน (1991-12-02)
ระบบปฏิบัติการ: Windows XP, Windows Vista, Windows 7Mac OS X Leopard, Snow LeopardMac OS X Lion, Mountain Lion
ประเภท: กรอบการทำงานมัลติมีเดีย
สัญญาอนุญาต: QuickTime: Closed-source freewareQuickTime Pro: Shareware
เว็บไซต์: www.apple.com/quicktime
| --- | --- |


นักพัฒนา: Apple Inc.
วันที่เปิดตัว: 28 สิงหาคม 2009; 15 ปีก่อน (2009-08-28)
ระบบปฏิบัติการ: Mac OS X Snow LeopardMac OS X Lion, Mountain Lion
เว็บไซต์: www.apple.com/macosx/apps/all.html#quicktime
ควิกไทม์ เป็นซอฟต์แวร์ที่พัฒนาโดยแอปเปิล มีความสามารถในการจัดการรูปแบบต่างๆของ วิดีโอดิจิทัล, ภาพ, เสียง, ภาพพาโนรามา และการติดต่อสื่อสาร รุ่นคลาสสิกของ ควิกไทม์สามารถใช้ได้สำหรับวินโดวส์เอกซ์พี และต่อมาเช่นเดียวกับแมคโอเอสเท็น ลีโอพาร์ด และต่อมาในระบบฏิบัติการ รุ่นล่าสุดคือ ควิกไทม์เอ็กซ์ ปัจจุบันมีให้บริการบนแมคโอเอสเท็น ลีโอพาร์ด ,แมคโอเอสเท็น ไลออน และโอเอสเท็น เมาน์เท็นไลออน
กรอบการทำงานของควิกไทม์

กรอบการทำงานของควิกไทม์แสดงต่อไปนี้:
การเข้ารหัสและการแปลงรหัสวิดีโอและเสียงจากรูปแบบหนึ่งไปยังอีกรูปแบบหนึ่ง
ถอดรหัสวิดีโอและเสียง แล้วส่งสตรีมไปยังกราฟิกถอดรหัสหรือระบบย่อยเสียงสำหรับการเล่นใน แมคโอเอสเท็น ควิกไทม์ ส่งการเล่นวิดีโอสำหรับ Quartz Extreme (OpenGL) Compositor
สถาปัตยกรรมแบบปลั๊กอินเพื่อรองรับตัวแปลงสัญญาณอีก 3 อย่าง (เช่นเดียวกับ DivX)
ต้นปี 2008 กรอบการทำงานซ่อนตัวแปลงสัญญาณเก่าจำนวนมากอยู่ด้านล่าง จากผู้ใช้แม้ว่าตัวเลือก "Show legacy encoders"" ที่มีอยู่ในการตั้งค่า QuickTime เพื่อใช้งาน กรอบการทำงานสนับสนุนไฟล์ประเภทและตัวแปลงสัญญาณโดยกำเนิดดังต่อไปนี้:
| เสียง | วิดีโอ | รูปภาพ |
| --- | --- | --- |
|  Advanced Audio Coding (AAC)  AMR Narrowband  Apple Lossless  Au file format  Audio Interchange File Format (AIFF)  A-law  Core Audio Format  MACE  Microsoft Adaptive DPCM (MS ADPCM)  MIDI  MPEG-1 Audio Layer 3 (MP3)  Pulse-code modulation (PCM)  QCELP (Qualcomm PureVoice)  QDesign  Waveform Audio File Format (WAV)  μ-law |  3GP and 3G2  Animated GIF  Animation  Apple ProRes  Audio Video Interleave (AVI)  DV  Cinepak  Component Video  Graphics  H.261  H.262/MPEG-2 Part 2  H.263  H.264/MPEG-4 AVC  Microsoft Video 1  MPEG-1  MPEG-4 Part 2  Motion JPEG  Pixlet  Planar RGB  Qtch  QuickTime Movie  QuickTime VR  Sorenson Video |  BMP  FlashPix  Graphics Interchange Format (GIF)  JPEG  JPEG 2000  TXT  Portable Network Graphics (PNG)  Truevision TGA  TIFF |
แหล่งข้อมูลอื่น

QuickTime — Apple's official website (with additional components to extend QuickTime's capabilities)
Introduction To QuickTime Overview — Apple's QuickTime developer site
Yahoo - QuickTime discussion group[ลิงก์เสีย]
| ด ค กซอฟต์แวร์ของแอปเปิล |
| --- | --- |
ระบบปฏิบัติการ:  ดาร์วิน  ไอโอเอส version history  1  2  3  4  5  6  7  8  9  10  11  12  13  14  15  16  ไอแพดโอเอส 13  14  15  16  แมคโอเอส พับบลิค เบต้า  "ชีตา"  "พูมา"  "จากัวร์"  "แพนเธอร์"  "ไทเกอร์"  "เลเพิร์ด"  "สโนว์ เลเพิร์ด"  "ไลออน"  "เมาน์เทน ไลออน"  "แมเวอริคส์"  "โยเซมิตี"  "เอล คัปปิตัน"  "ซีร่า"  "ไฮ ซีร่า"  "โมฮาวี"  "Catalina"  "บิกเซอร์"  "มอนเทอเรย์"  "เวนทูรา" 
ผู้บริโภค:  iBooks Author  ไอคลาวด์  ไอไลฟ์ ไอมูฟวี่  การาจแบนด์  ไอเวิร์ค คีย์โน้ต  เพจ  นัมเบอร์ส  Clips 
มืออาชีพ:  ไฟล์เมกเกอร์  ไฟนอลคัตโปรเท็น โมชั่น  คอมเพรสเซอร์  โลจิกโปร โลจิกสตูดิโอ (เมนสเตจ  ไฟนอลคัตสตูดิโอ 
การศึกษา:  Classroom  Schoolwork 
Bundled:  ปฏิทิน  ไอทูนส์ history  เมล  ข้อความ  FaceTime  Music  โฟโต้บูธ  Photos  Podcasts  ซาฟารี version history  เท็กซ์อีดิท  ควิกไทม์ 
เซิร์ฟเวอร์:  แอปเปิลรีโมทเดสก์ท็อป  FoundationDB  แมคโอเอส เซิร์ฟเวอร์  เว็บออบเจ็ค  เอ็กซ์แซน 
นักพัฒนา:  แดชโค้ด  อินสตรูเมนตส์  อินเทอร์เฟชบิลเดอร์  ควอตซ์คอมโพเซอร์  Swift  เอกซ์โค้ด  ไอแอดโปรดิวเซอร์ 
ยกเลิกการผลิตผลิต:  .แมค  อะเพอร์เจอร์  แอปเปิลเวิรคส์  เบ็นโตะ  Classic Mac OS System 1  6  7  8  9  คัลเลอร์  ดีวีดีสตูดิโอโปร  ไฟนัลคัตเอกซ์เพรส  Final Cut Pro  Final Cut Studio  ฟรอนต์โรว์  ไฮเปอร์การ์ด  ไอแชท  ไอดีวีดี  ไอโฟโต้  ไอเว็บ  โลจิกเอกซ์เพรส  Logic Studio  แมคดรอว์  แมคเพนต์  แมคโปรเจกต์  แมคเทอร์มินัล  แมคไรต์  MobileMe  เรสอีดิต  เชค  ซาวด์แทร็คโปร  แมคโอเอสรุ่นดั้งเดิม (ซิสเต็ม 1  6  7  8  9)
การขนส่งในประเทศมาเลเซีย

ทางหลวงสายเหนือ-ใต้ของมาเลเซีย (ยาว 966 กิโลเมตร) ซึ่งตัดผ่านรัฐทั้ง 7 ของมาเลเซีย เป็นทางหลวงที่ยาวที่สุดในประเทศ
การคมนาคมในประเทศมาเลเซีย เริ่มตั้งแต่สมัยอาณานิคมของอังกฤษ มีการคมนาคมหลากหลายรูปแบบซึ่งพัฒนาเรื่อยมา ระบบถนนในมาเลเซียนั้นกว้างขวาง ครอบคลุมระยะทาง 63,445 กิโลเมตร รวมทั้งทางด่วน 1,630 กิโลเมตร ทางหลวงสายหลักของประเทศยาว 800 กิโลเมตร เริ่มตั้งแต่ชายแดนไทยไปจนถึงสิงคโปร์ ระบบถนนในมาเลเซียตะวันตกนั้นมีคุณภาพ ในขณะที่ระบบถนนในมาเลเซียตะวันออกนั้นไม่มีการพัฒนาเลย
ประเทศมาเลเซียมีท่าอากาศยานนานาชาติทั้งหมด 5 แห่ง สายการบินหลักคือ มาเลเซียแอร์ไลน์ ส่วนทางรถไฟในมาเลเซียนั้น ครอบคลุมระยะทาง 1798 กิโลเมตร ในกัวลาลัมเปอร์จะมีระบบรถไฟฟ้าโมโนเรลและรถไฟฟ้ารางเบา
ทางบก > ทางถนน

ระบบถนนในมาเลเซียทั้งหมด มีระยะทาง 98,721 กิโลเมตร (61,342 ไมล์) แบ่งเป็นทางธรรมดา 80,280 กิโลเมตร (49,884 ไมล์) และทางด่วน 1,821 กิโลเมตร (1,132 ไมล์) ทางหลวงที่ยาวที่สุดในประเทศคือ ทางหลวงสายเหนือ-ใต้ ระยะทางมากกว่า 800 กิโลเมตร (497 ไมล์) ระหว่างชายแดนไทยและสิงคโปร์ ระบบถนนในมาเลเซียตะวันออก ได้แก่ รัฐซาบะฮ์และรัฐซาราวักนั้น มีคุณภาพน้อยเมื่อเทียบกับฝั่งตะวันตก มาเลเซีย เป็นประเทศที่มีการขับขี่ยานพาหนะด้วยการจราจรเลนขวา (หรือใช้พวงมาลัยรถยนต์ด้านซ้าย) ตั้งแต่ปี 1903 ในสมัยที่ยังเป็นเมืองขึ้นของอังกฤษ (โดยผ่านทาง สหพันธรัฐมลายู)
ทางบก > ทางราง

บทความหลัก: การขนส่งระบบรางในประเทศมาเลเซีย
การขนส่งระบบรางในประเทศมาเลเซีย มีระยะทาง 1,849 กิโลเมตร (1,149 ไมล์) โดย 1,792 กิโลเมตร (1,113 ไมล์) เป็นรางแคบ ในขณะที่ 57 กิโลเมตร (35 ไมล์) เป็นรางมาตรฐาน ในกัวลาลัมเปอร์นั้น มีระบบรถไฟฟ้าโมโนเรลและรถไฟฟ้ารางเบา
ทางน้ำ

มีทางแม่น้ำยาว 7,200 กิโลเมตร (4,474 ไมล์) โดยแบ่งเป็นทางน้ำในมาเลเซียตะวันตก 3,200 กิโลเมตร (1,988 ไมล์) รัฐซาบะฮ์ 1,500 กิโลเมตร (932 ไมล์) และรัฐซาราวัก 2,500 กิโลเมตร (1,553 ไมล์)
ทางน้ำ > ท่อน้ำมัน

มีท่อน้ำมันยาว 3 กิโลเมตร (2 ไมล์)
ทางน้ำ > ท่าเรือและเมืองท่า

เมืองท่าที่สำคัญของมาเลเซีย:
Bintulu
โกตากีนาบาลู
Kuantan
Kemaman
กูชิง
Kudat
Labuan
Lahad Datu
Lumut
Miri
Pasir Gudang
George Town, Penang
Port Dickson
Port Klang
Sandakan
Sibu
Tanjung Berhala
Tanjung Kidurong
Tawau
Tanjung Pelepas
Kuala Kedah
ทางอากาศ > ท่าอากาศยานมีทางวิ่ง

ทั้วหมด: 38 

มากกว่า 3,047 เมตร: 5 

2,438 - 3,047 เมตร: 7 

1,524 - 2,437 เมตร: 10 

914 - 1,523 เมตร: 9 

น้อยกว่า 914 เมตร: 7
ทางอากาศ > ท่าเฮลิคอปเตอร์

ทั้งหมด 2 แห่ง
ทางอากาศ > สายการบิน

สายการบินแห่งชาติ:
มาเลเซียแอร์ไลน์
สายการบินอื่น ๆ
รายชื่อสายการบินในประเทศมาเลเซีย
แผนที่การคมนาคมทางอากาศในประเทศมาเลเซีย
ท่าอากาศยานนานาชาติกัวลาลัมเปอร์
การเลี่ยงภาษี

การเลี่ยงภาษี เป็นขั้นตอนการลดภาษีที่ต้องจ่ายที่ถูกต้องตามกฎหมาย ซึ่งจะคล้ายกับขั้นตอนการลดหย่อนภาษี แต่จะไม่เหมือนกับการหนีภาษีที่เป็นการเจตนาไม่จ่ายภาษีซึ่งเป็นการกระทำที่ผิดกฎหมาย
วิธีการ

ในบางประเทศมีกฎว่าผู้เสียภาษี จ่ายเฉพาะภาษีที่เกิดจากรายได้ภายในประเทศเท่านั้น ในกรณีนี้สามารถเลี่ยงภาษีได้โดยการโอนรายได้ หรือสินทรัพย์ไปยังประเทศที่ไม่มีภาษีรายได้ หรือที่อัตราภาษีต่ำ
ดูเพิ่ม

การหนีภาษี
กาลทาน

กาลทาน (อ่านว่า กาละทาน) แปลว่า ทานที่ถวายตามกาล, ทานที่ทรงอนุญาตให้รับได้ตามกาล คำว่า กาลทาน หมายถึงทานหรือสิ่งของที่มีกำหนดระยะเวลาถวายภิกษุสงฆ์ ซึ่งเป็นระยะเวลาที่พระพุทธเจ้าทรงอนุญาตให้ภิกษุรับทานเช่นนั้นได้ หากถวายก่อนหรือหลังระยะกาลนั้นไม่ถือว่าเป็นกาลทานที่กำหนดไว้ว่าเป็นกาลทาน คือ
ผ้าอาบน้ำฝน ทรงกำหนดให้พระสงฆ์รับได้ตั้งแต่วันแรม ๑ ค่ำเดือน ๗ ถึงวันเพ็ญเดือน ๘ รวม ๑ เดือน
ผ้ากฐิน ทรงอนุญาตให้พระสงฆ์รับได้ตั้งแต่วนแรม ๑ ค่ำเดือน ๑๑ จนถึงวันเพ็ญเดือน ๑๒ รวม ๑ เดือน
การขยายยี่ห้อของดับเบิลยูดับเบิลยูอี

WWE Brand Extension เกิดขึ้นครั้งแรกเมื่อวันที่ 18 มีนาคม ค.ศ. 2002 หลังจากที่ วินซ์ แมคแมน เจ้าของ WWF(WWE ในปัจจุบัน)ได้ซื้อกิจการ WCW ที่ล้มละลายไปและเมื่อ WWF ได้สำรวจแล้วพบว่ามีนักมวยปล้ำมากกว่า 100 คน อยู่ใน WWF จะดูแลไม่ทั่วถึงจึงได้มีการเขียนบทให้มีการแลกเปลี่ยนตัวนักมวยปล้ำเป็นครั้งแรกโดยโยกนักมวยปล้ำบางส่วนจาก รอว์ มาอยู่ที่ สแมคดาวน์ ทำให้มีการบริหารและจัดการดูแลนักมวยปล้ำที่ดีขึ้นโดยแบ่งให้ ริก แฟลร์ ดูแลค่าย รอว์ ส่วน วินซ์ แมคแมน ดูแลค่าย สแมคดาวน์ โดยนักมวยปล้ำคนแรกที่ถูกแลกเปลี่ยนตัวได้แก่ เดอะ ร็อก
อีซีดับเบิลยู

ในวันที่ 26 พฤษภาคม ปี 2006 WWE ได้ทำการรื้อฟื้นสมาคม Extreme Championship Wrestling หรือ ECW สมาคมมวยปล้ำฮาร์ดคอร์ที่มีชื่อเสียงมากที่สุดสมาคมหนึ่งในยุค 90 กลับมาอีกครั้งในรูปแบบของค่ายที่ 3 ของ WWE นอกเหนือไปจาก RAW และ SmackDown! โดยที่รายการ ECW ยุคใหม่นี้ ทำการออกอากาศทุกวันอังคารผ่านทางสถานีโทรทัศน์ Sci Fi Channel ซึ่งส่งผลทำให้ปัจจุบัน WWE มีรายการมวยปล้ำนำเสนอทั้งหมด 3 รายการ 3 ค่าย
อีซีดับเบิลยู > รายชื่อนักมวยปล้ำที่ถูกเลือก

2006 World Wrestling Entertainment (WWE) ขยายค่ายขึ้นจาก Tacoma Dome ใน Tacoma, วอชิงตันเมื่อ 29 พฤษภาคม 2006, ที่ตัวแทน ECW, Paul Heyman, โดยเลือกซูเปอร์สตาร์ที่ถูกดราฟท์ 2 คน (SmackDown! คน และ Raw 1 คน) ไปยังที่ค่าย ECW
| ลำดับการเลือก #   | ไปยังค่าย   | นักมวยปล้ำ (ชื่อจริง)  | ประเภท   | จากค่ายเดิม |
| --- | --- | --- | --- | --- |
| 1 | อีซีดับเบิลยู | ร็อบ แวน แดม (Robert Szatkowski) | นักมวยปล้ำชาย | รอว์ |
| 2 | อีซีดับเบิลยู | เคิร์ต แองเกิล | นักมวยปล้ำชาย | สแมคดาวน์! |

ในวันที่ 16 กุมภาพันธ์ ค.ศ. 2010 โดย วินซ์ แมคแมน ได้ออกมาประกาศ ในรายการ อีซีดับเบิลยู (ดับเบิลยูดับเบิลยูอี) เป็นตอนสุดท้าย ว่าจะมีการเปลี่ยนแปลงรายการโทรทัศน์โดยยุบรายการ อีซีดับเบิลยู (ดับเบิลยูดับเบิลยูอี) และในวันที่ 23 กุมภาพันธ์ ค.ศ. 2010 ได้ถูกเปลี่ยนรายการแทน คือ ดับเบิลยูดับเบิลยูอี เอ็นเอ็กซ์ที  ให้เหลือเพียง 2 ค่ายระหว่างรอว์ กับ สแมคดาวน์
การสับเปลี่ยนของโครโมโซม

การสับเปลี่ยนของโครโมโซมคู่ที่ 4 กับ 20
การสับเปลี่ยนของโครโมโซม (chromosomal translocation) เป็นความผิดปกติของโครโมโซมอย่างหนึ่ง เกิดจากการแลกเปลี่ยนชิ้นส่วนของโครโมโซมที่ไม่ใช่คู่กัน จุดที่โครโมโซมมาต่อกันนั้นเกิดการผสมยีนเกิดเป็นยีนใหม่ ซึ่งเป็นสาเหตุที่พบบ่อยอย่างหนึ่งของการเกิดมะเร็ง ความผิดปกตินี้อาจตรวจพบได้จากการตรวจทางเซลล์พันธุศาสตร์หรือการตรวจแครีโอไทป์ของเซลล์ที่มีการสับเปลี่ยน
การสับเปลี่ยนของโครโมโซมแบ่งออกเป็นสองชนิดหลัก คือแบบมีการแลกเปลี่ยน (reciprocal, หรือ "แบบไม่ใช่โรเบิร์ตโซเนียน") และแบบโรเบิร์ตโซเนียน (Rebertsonian) หรืออาจแบ่งเป็น แบบสมดุล (ไม่มีการเพิ่มหรือลดของสารพันธุกรรม และทางทฤษฎีแล้วจะไม่มีการเปลี่ยนแปลงในเชิงหน้าที่เกิดขึ้น) และแบบไม่สมดุล (ซึ่งมีการเพิ่มหรือลดของสารพันธุกรรม ทำให้มียีนเกินขึ้นมาหรือขาดหายไป)
แบ่งตามโครโมโซม > การเขียนชื่อ

การเขียนชื่อของโครโมโซมที่มีการแลกเปลี่ยนชิ้นส่วนกันโดยทั่วไปยุดตามระบบ The INternational System for Human Cytogenetic Nomenclature (ISCN) โดย t(A;B)(p1;q2) หมายความว่า มีการแลกเปลี่ยนกันของชิ้นส่วนระหว่างโครโมโซม A และ B บางครั้งจะมีการเพิ่มข้อมูลในวงเล็บที่สองด้วยหมายถึงตำแหน่งในโครโมโซมของโครโมโซม A และ B ตามลำดับ โดย p หมายถึงแขนข้างสั้นของโครโมโซม ส่วน q หมายถึงแขนข้างยาว และตัวเลขตามหลัง p หรือ q หมายถึงลำดับของตำแหน่ง (region) แถบ และแถบย่อยของโครโมโซมเมื่อย้อมด้วยสีย้อม